Etter 1830-tallet ble det lov å kjøpe seg stykker på Tromsøya , det var spesielt kjøpmenn og enkelte embedsmenn som benyttet seg av denne muligheten. Rundt 1840 begynte man å oppføre sommervillaer på disse stykkene. Charlottenlund er et slikt stykke og var eid av doktor Christian Heinrich Nissen som var amtlege fra 1840. Han døpte stykket etter sin datter Charlotte Ebeltoft og etablerte et landsted der. Veien fra landstedet til Dramsveien ble kalt Doktordalen etter han.